সিরাজগঞ্জের রায়গঞ্জে যাবজ্জীবন সাজাপ্রাপ্ত পলাতক এক আসামীকে গ্রেফতার করেছে পুলিশ। পুলিশ জানায়,টাঙ্গাইল জেলার মাদক সম্রাট ও শীর্ষ সন্ত্রাসী রফিকুল ইসলামকে বুধবার গভীর রাতে গোপন সংবাদের ভিত্তিতে রায়গঞ্জ উপজেলার বাঐখোলা শ্বশুরবাড়ি থেকে গ্রেফতার করে। সে ভুয়াপুর থানার জগতপুরা গ্রামের আকরাম আলীর পুত্র । আটককৃত আসামী ২০০৭ সাল থেকে পলাতক রয়েছে। তার বিরুদ্ধে টাঙ্গাইল ও রায়গঞ্জ থানায় একাধিক মামলা রয়েছে। সে মাদক ব্যবসা ও সন্ত্রাসী কাজে জড়িত। সিরাজগঞ্জের একটি আদালত মাদক ও সন্ত্রাসীকাজে জড়িত  থাকার দায়ে তাকে যাবজ্জীবন কারাদন্ডাদেশ প্রদান করেন। এর পর থেকে সে পলাতক ছিল।